Dette manuset skal brukes sammen med PowerPoint-presentasjonen *Lær å laste ned apper.* Punktenes nummerering tilsvarer PowerPoint. Punkt 1 hører til slide 1 (side 1) i PowerPointen, Punkt 2 til side 2 osv. Det samme manuset finner du også som notater
under hver slide.

Skrift som er **uthevet** er kommentarer til kursholder. Skrift med store BOKSTAVER er overskrifter. Resten av teksten kan leses høyt eller brukes som veileder for det kursholder skal si man han/hun underviser.

## Manus

1. **Gå gjennom læringsmålene med kursdeltakerne før du starter opplæringen.
Dette vil gjøre det lettere å fokusere på og huske den viktigste kunnskapen.**
2. LITT OM FORSKJELLIGE TELEFONER OG NETTBRETT
3. Det er hovedsakelig tre typer smarttelefoner og nettbrett som blir brukt i Norge.

Det er mange som har en iPad eller iPhone.

1. Det er også mange som har android-telefoner og nettbrett.
2. Og noen bruker Windows sine telefoner og brett.

En smarttelefon har ofte flere funksjoner enn et nettbrett, og nettbrett og telefoner fra
ulike leverandører er ikke helt like, men de ligner veldig på hverandre og kan stort sett
gjøre de samme tingene.

I dette kurset skal vi lære å laste ned apper til nettbrett og telefon. Bilder og forklaringer
vil være tilpasset alle de vanligste smarttelefoner og nettbrett.

1. FINN BRUKERNAVNET DITT
2. Hvis dette er første gang du bruker app-butikken må du logge inn med brukerkonto og passord. De fleste har alt en brukerkonto. Den blir ofte opprettet i forbindelse med at man kjøpte nettbrettet eller telefonen og starten den for første gang. For å finne ut om du har en slik konto må du gå til innstillinger på telefonen din.

Ikonet for innstillinger ser slik ut.

1. Trykk på ikonet for innstillinger.
2. Nå er du inne på innstillinger.

På skjermen dukker det opp en lang meny med mange punkter.

iPad- og iPhone-brukere trykker på menypunktet som heter "iTunes og Appstore".

Android-brukere trykker på menypunktet "Kontoer".

De som bruker Windows trykker på menypunktet "E-post".

1. iPad- og iPhone-brukere brukere finner brukernavnet sitt under "Apple-ID".

Android-brukere finner sitt brukernavn under punktet "Google" ofte med
bilde av en liten "g" ved siden av.

Windows-brukere finner brukernavnet sitt under "Kontoer".

For mange vil brukerkontoen/ID'en være en e-postadresse de kjenner igjen.

**Ta en runde og sjekk at alle har funnet e-postadressen de skal logge på med.**

Hvis du synes brukernavnet er vanskelig å huske i hodet kan du skrive det ned
så du husker det til etterpå.

1. De som ikke har en konto de kan logge på med, må lage/opprette en slik en.
Det er ganske likt det å lage en e-postadresse, og det er noe du kun trenger å gjøre en gang.

 **Hjelp de som ikke har en brukerkonto å opprette en slik en.**

1. LOGG INN PÅ DIN APP-BUTIKK
2. Når du er tilbake på startskjermen på telefonen eller nettbrettet ditt er det på tide
å finne din app-butikk.

Symbolet for din app-butikk ser du over.

For å kunne bruke app-butikken må du være koblet til internett.

**Pass på at alle har funnet app-butikken sin før du går videre.**

1. Åpne app-butikken ved å klikke på den. Velg logg på og følg instruksjonene.

Skriv inn e-postadressen i feltet for e-postadresse (bruk adressen som vi fant under innstillinger tidligere).

Skriv inn passord i feltet for passord.

De som har brukt app-butikken før er ofte alt logget inn.

**Vent med å gå videre til alle er logget inn**

1. SØK FREM EN APP
2. Det finnes mange apper. Mange av de mest populære ser du med en gang du åpner
app-butikken. For å se fler kan du rulle ned over siden. Ofte vet man hvilken app man
er på utkikk etter. For å finne appen må man søke etter den.

De som bruker iPad/iPhone eller Windows må trykke på forstørrelsesglass-symbolet for å søke. Da dukker det opp et søkefelt på skjermen.

Android-brukere finner et søkefelt øverst på skjermen og må trykke på det for å
kunne starte et søk.

1. Det finnes mange apper som det går an å laste ned. En app er et program som enkelt
lar deg bruke digitale tjenester ved bruk av smarttelefon eller nettbrett.

Apper kan gi deg tilgang på nyhetsstoff, underholdning, spill, banktjenester, sosiale medier og mye, mye annet. Vet du om en du gjerne vil ha på din telefon eller nettbrett kan du søke fram denne. Hvis ikke kan du laste ned en av disse.

På slutten av dette kurset lærer du å fjerne apper fra telefonen og nettbrettet igjen,
så det er ikke så farlig hva du velger å laste ned nå.

1. LAST NED EN APP
2. Vi starter med å finne en app vi har lyst til å laste ned. Eksempelet jeg bruker er Wordfeud – et Scrabble-lignende spill som var veldig populært for noen år siden.
3. Jeg starter med å søke opp Wordfeud i app-butikken min.

1. Nå dukker det opp en liste over de appene som passer med søket mitt.

Her ser jeg at det er de to øverste resultatene som er mest interessante for meg.

1. Ser man litt nærmere på den ser man at en versjon av Wordfeud er GRATIS, …
2. Mens den andre koster penger. Når det skjer er det ofte fordi en av versjonene,
den som er gratis, kommer med reklame, mens den som koster penger kommer uten.
Har man muligheten er det ofte lurt å prøve gratisversjonen først før man bestemmer
seg for om en app er verdt å bruke penger på.

Noen apper finnes bare i gratis-versjoner (det betyr ikke nødvendigvis at de inneholder reklame), mens andre kan man bare laste ned dersom man betaler for dem.

For å lese mer om appen før jeg laster den ned trykker jeg på den en gang.

1. Slik kan en informasjons- og nedlastingsside for en app se ut. Det varierer avhengig
av hvilken app-butikk og hvilket nettbrett eller smarttelefon man bruker.

Dette bildet viser informasjon om gratisversjonen av Wordfeud.

1. Her kan vi se hvordan versjonen som koster penger ser ut.
2. For å laste ned appen må man trykke på en knapp som ligger langt oppe på siden,
gjerne like ved ikonet til appen.

Hva som står på knappen avhenger av hvilken app-butikk man bruker.

1. Hos apper på iPad/iPhone brukere står det "hent” eller prisen på appen..
2. Trykker du én gang på hent står det "Installer".
Koster appen noe trykker du på prisen, da står det kjøp.
3. Trykk en gang til for å laste ned eller kjøpe appen.
4. Med Android og Windows telefoner kan du trykke en gang på "Installer" eller
knappen med prisen på.

Noen kan få beskjed om å legge inn betalingskort-informasjon, da er det bare å følge instruksjonene på skjermen. Dette gjøres stort sett én gang.

App-butikken husker kortet for deg, og belaster ikke kortet ditt med noe uten din godkjennelse.

1. Noen vil få beskjed om å skrive inn et passord for å laste ned appen.
Skriv inn passordet og trykk på "Bekreft" eller "Godta".

Noen kan få beskjed om å bruke fingeravtrykk for å få lastet ned appen.

1. Når nedlastingen er ferdig legger appen seg blant de andre appene du alt har på
telefonen eller nettbrettet ditt. For å finne den må du bla gjennom appene til du
finner ikonet til den nye appen.
2. Nå kan du trykke på appen for å åpne den, akkurat som med alle appene du har
åpnet på telefonen din fra før.

**Forsikre deg om at alle har fått lastet ned en app og funnet den igjen på
sin maskin før du går videre.**

1. SLETT APPER
2. Noen ganger ønsker man å fjerne en app fra smarttelefonen eller nettbrettet sitt.
Noen apper går ikke an å fjerne fordi de kommer med nettbrettet eller telefonen,
men alle apper du laster ned selv kan du fjerne.

Først må du finne appen du ønsker å fjerne.

Sett fingeren din på den og hold inne i minst ett sekund. Nå skjer det noe på skjermen.

1. De som bruker iPad/iPhone ser at alle ikonene på skjermen begynner å riste og får
et kryss i venstre hjørne.

De som bruker Android ser at det dukker opp en linje med en søppelkasse øverst
på skjermen. Slipper dere appen med fingeren blir bildet normalt igjen.

Windows-brukere får opp muligheten "Avinstaller" på skjermen.

1. For å avinstallere appen på iPad/iPhone trykker du på krysset.
Så kan du trykke på "hjem"-knappen slik at ikonene slutter å riste.
t
2. Andriod-brukere bruker fingeren på skjermen og drar programmet opp til …
3. …søppelkassa og….
4. …slipper.
5. Windows-brukere trykker på "Avinstaller".
6. Blir du bedt om bekreftelse etter dette trykker du "Ja" eller "Avinstaller".

Appen skal nå være slettet fra ditt nettbrett eller telefon.

1. FERDIG